Isabel Núñez presenta el seu poemari “Aún hay tiempo”
2025-07-24

Dins de les activitats de foment de la lectura, programades des de l’equip de Biblioteques Municipals de Burjassot, la Casa de Cultura acollirà pròximament la primera presentació literària del novembre.

El divendres 16 de novembre, a les 19.30 hores, el protagonisme serà per a la poesia amb la presentació del poemari d’Isabel Núñez Jiménez, “Aún hay tiempo”. Una presentació en la qual es comptarà amb la participació de Manuel Sánchez Pérez- Seoane, autor del pròleg i de José Antonio Carmona, els quals acompanyaran l’autora en una vesprada tan especial per a ella.

Vinculada a les activitats de la Biblioteca d’Adults, Isabel va ser una de les primeres alumnes del Taller d’Escriptura Creativa. És una escriptora no professional que s’ha aventurat, amb gran encert, a crear aquesta genial obra en la presentació de la qual comptarà amb la col·laboració, com s’ha assenyalat, de Manuel Sánchez Pérez-Seoane i José Antonio Carmona.

Manuel, natural de Madrid, és professor d’Electrotècnia a l’Escola Superior d’Enginyers de Mines de Madrid i escriptor de novel·la, assaig, conte i, sobretot de poesia. H escrit més d’una vintena de llibres, en la seua majoria poemaris. Ha publicat poemes col·laborant amb la revista literària Rondalla de la universitat de La Rioja i ha sigut premiat en diversos concursos internacionals i nacionals de poesia.

Per la seua part, José Antonio Carmona, també madrileny, de formació economista i informàtic de professió, és un enamorat de la paraula i especialment de la poesia. Ha participat en diverses antologies, revistes i fòrums.